Italiancă de 103 ani, prinsă la volan, cu permisul expirat, la ora 1 noaptea / "Dacă tot am ajuns la vârsta asta fac ce vreau" / A declarat că mergea la niște prieteni
Bondeno, în provincia Ferrara, aproape de Bologna. O patrulă de carabinieri oprește o mașină care circulă haotic. La volan, o femeie de 103 ani. În urma controlului actelor, forțele de ordine constată că nu mai avea permis valabil de când a împlinit 100 de ani, relatează presa din Italia.
Carabinierii au fost sesizați prin numărul de urgență, după ce un cetățean a observat un un Fiat Panda alb care se deplasa prin Piazza della Repubblica.
Femeia a fost amendată, iar vehiculul a fost preluat de o mașină de tractare, care l-a încărcat și l-a transportat la locul solicitat de doamna, care a fost, de asemenea, condusă acasă, carabinierii supraveghind toate operațiunile, astfel încât să nu existe alte dificultăți.
Giuseppina Molinari (foto stânga), cunoscută sub numele de "Giose", plecase din Vigarano Pieve pentru a-și vizita prietenii din Bondeno, așa cum făcea adesea.
"Dacă tot am ajuns la vârsta asta, fac ce vreau", le-a spus ea carabinierilor. În această lună, împlinește 104 ani.
Femeia fusese deja oprită cu câteva luni în urmă, tot în Bondeno, de către polițiștii locali. Se pare, de asemenea, că Giose se prezentase pentru a-și reînnoi permisul, dar nu l-a obținut și a reînceput să conducă, conștientă că încalcă codul rutier.
"Pentru Giose va fi destul de greu să rămână singură acasă la Vigarano cu găinile sale, fără să vină în piața din Bondeno să mănânce înghețată, fără să meargă să joace burraco cu prietenii și fără să se întâlnească zilnic cu toți cunoscuții ei. Nu poate să stea fără mașina sa", au spus vecinii ei, în presa locală din Italia.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank